Author: MZ SR
Last saved by: sulik

Predkladacia správa

	Návrh zákona o záchrannej zdravotnej službe a o zmene a doplnení niektorých zákonov sa predkladá na základe Plánu legislatívnych úloh vlády Slovenskej republiky na rok 2004. 

Účelom predloženého návrhu zákona je upraviť poskytovanie záchrannej zdravotnej služby vo väzbe na zákon č. 129/2002 Z.z. o integrovanom záchrannom systéme, ako aj vo väzbe na návrh zákona o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.  Špecifiká poskytovania záchrannej zdravotnej služby si vyžiadali úpravu osobitným zákonom.

Predložený návrh zákona upravuje organizáciu záchrannej zdravotnej služby,  povinnosti poskytovateľov záchrannej zdravotnej služby a pokuty za porušenie povinností.

	Návrh zákona bude mať zvýšené nároky na štátny rozpočet a dopad na zamestnanosť.
	
Návrh zákona prerokovala Rada hospodárskej a sociálnej dohody Slovenskej republiky 27. februára 2004, ktorá súhlasila s návrhom zákona s pripomienkami. 

V návrhu zákona sú zapracované všetky pripomienky a odporúčania Legislatívnej rady vlády Slovenskej republiky, ktorá návrh zákona prerokovala 1. apríla 2004.